மன்னராட்சி, ஆங்கிலேயராட்சி, மக்களாட்சி எனப் பல ஆட்சிகளைக் கடந்து கண்ணெதிரே சாட்சியாய் விரிகிறது, இந்தப் பழம்பெரும் கோட்டை. திருமலை நாயக்கர் உள்ளிட்ட மன்னர்கள் இதைக் கங்காணிக்கோட்டையாகப் பயன்படுத்தியிருக்கின்றனர். அவர்களது காலத்தில், இங்கிருந்து பார்த்தால் வடக்கே அலங்காநல்லூர் பகுதியும், கிழக்கே சிலைமான் ஊரும், மேற்கே காளவாசலும், தெற்கே திருப்பரங்குன்றம் மலையும் தெரியுமாம். இதனாலேயே இந்தக் கோட்டை 'கண்காணி'க்கோட்டையாகப் பெயர்பெற்றதாம்.